394 NECROLOGUS 



rajzi és ethnologiai múzeum vezetését vette át Brémában, majd beutazta 

 hazáját, Angliát, Olaszországot, Franciaországot, lS72-ben Észak-Amerikát, 

 1873-ban pedig Skandináviát, kivált Lappóniát. 1876-ban azután Brehm 

 Alfréd és gróf Waldburg-Zeil-Trauchburg Károly társaságában 8 1/2 

 hónapot töltött Nyugat-Szibériában s bőséges tapasztalatokkal, sok tudo- 

 mányos kinccsel gazdagodva tért haza. Mindezek az utak azonban csak 

 előiskolájául szolgáltak legnevezetesebb vállalkozásának, mely a Déli- 

 tenger szigetvilágának kikutatásában, sok ismeretlen terület felfödözésé- 

 ben és megismertetésében s a német birodalom hatalmi körébe kapcso- 

 lásában tetőzött. Első útja a Déli-tenger övében az 1879—1882. évekre 

 esik, a második pedig az 1884 — 1885. évekre. Utóbbi útját a «Samoa» 

 hajón tette meg s ó izben látogatott el Uj-Guineába, a Németországban 

 alakult uj-guineai gyarmati társulat megbízásából, még pedig a követ- 

 kező utasítással : «Megvizsgálandó Uj-Britannia kevéssé ismert és ismeret- 

 len partvidéke, kivált Uj-Guinea északi partja; barátságos érintkezés 

 keresendő a benszülöttekkel és a lehetőség szerint minél nagyobb föld- 

 terület szerzendő». E bizonyára sok reátermettséget, sokoldalúságot, 

 tapintatot követelő nehéz és kényes feladatot Finsch a legszerencsé- 

 sebben, sőt fényesen megoldotta, mert alig egy év leforgása alatt mint- 

 egy 230 négyzetkilométernyi földdarabbal gazdagította hazájának gyar- 

 matait, mely a Kaiser Wilhelmsland és Bismarck-szigetségek néven 

 került német fenhatóság alá. És mindezt tetézte azzal, hogy páratlan 

 gazdag természetrajzi és néprajzi gyűjteményeket is hozott magával, nem 

 különben tömérdek rajzot, melyeket mint jeles rajzoló és festő készített 

 az ismeretlen vidékeken. 



Utazásairól egyre-másra adta ki a kisebb-nagyobb ismertetéseket, 

 vaskos műveket s nemcsak földrajzi embertani, néprajzi, állattani, növény- 

 tani tekintetben dolgozta fel a bejárt vidékeket, hanem tüzetesen méltatta 

 azok egyéb viszonyait, kereskedelmét társadalmát. 



A hol mások csak rengeteg erőfeszítéssel, fegyveres túlerővel, 

 kíméletlen mészárlással hódítottak, ott Finsch egyéniségének varázsával, 

 tapintatával, minden erőszak nélkül, aránylag kevés költséggel szerzett 

 dicsőséget nemzetének. Tudományos munkáinak még csak cimeit sem 

 sorolhatjuk fel, nemhogy tüzetesebben foglalkozhatnánk velük, hiszen 

 műveinek merőben címjegyzéke is egy kötetnyire rúg.^ 



1897 — 1904-ig újból Hollandiában a leideni múzeumban találjuk, 

 azontúl pedig a braunschweigi városi múzeumnál. A madártannal kivált 

 ifjú- és férfikorában foglalkozott s legnagyobb munkái e téren : a papa- 

 gályok monográfiája (1867. II. köt. 561 1.); Kelet-Afrika madarai (Hart- 



• Munkásságát, utazásait, irodalmi tevékenységét és müveinek jegyzékét ő maga 

 megirta és kiadta, O. Finsch : Syst. Übersicht der Ergebnisse seiner Reisen und schrift- 

 stellerischen Tätigkeit. (1859-1899.) — Friedländer & Sohn, Berlin, 1899, 153 pp. 



